**OBAVIJEST I UPUTE KANDIDATIMA**

Putem Narodnih novina br. 56/2019 dana 05.06.2019. godine, objavljen je Natječaj za prijam u službu u Jedinstveni upravni odjel Općine Rakovec na radno mjesto:
- viši referent za upravne i financijske poslove – 1 izvršitelj (m/ž), na neodređeno vrijeme, te se daju upute kako slijedi:

Prijave na natječaj podnose se u roku od 8 dana od objave u Narodnim novinama.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta – viši referent za upravne i financijske poslove**

* sudjeluje i obavlja poslove u praćenju propisa, pripremi nacrta općih akata, programa, izvješća, donošenju rješenja;
* sudjeluje u postupcima javne nabave;
* sudjeluje u organizaciji rada Odjela, obavljanju kadrovskih poslova, te drugih poslova sukladno zakonima, te uputama pročelnika i općinskog načelnika.

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o određivanju koeficijenata za obračun plaće službenika i namještenika u jedinstvenom upravnom odjelu Općine Rakovec KLASA: 120-01/19-01/02, URBROJ: 238-25-19-01-01 za radno mjesto višeg referenta za upravne i financijske poslove propisan je koeficijent 2,09 dok je osnovica utvrđena Odlukom načelnice i iznosi 3.600,00 kuna (bruto).

**Način obavljanja prethodne provjere znanja i sposobnosti kandidata**

Za kandidate prijavljene na oglas koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje, provjeru praktičnog znanja i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

Intervju će biti proveden samo s kandidatima koji su ostvarili najmanje 50% bodova na provedenom pisanom testiranju i provjeri praktičnog znanja.

Prethodnu provjeru znanja i sposobnosti provest će Povjerenstvo za provedbu natječaja. O rezultatima pisanog testiranja i provjeri praktičnog znanja te vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedene prethodne provjere znanja i sposobnosti, Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Pravni izvori za pripremanje kandidata za pisano testiranje su sljedeći:

* Uredba o uredskom poslovanju („Narodne novine“, broj 7/09)
* Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 109/07, 36/09, 150/11, 144/12, 19/13, 137/15 i 123/17),
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11 i 4/18),
* Zakon o komunalnom gospodarstvu („Narodne novine“, broj 68/18),
* Zakon o općem upravnom postupku („Narodne novine“, broj 47/09),
* Zakon o financiranju jedinica lokalne i područne (regionalne) samouprave („Narodne novine“, broj 127/17.),
* Zakon o proračunu („Narodne novine“, broj 87/08., 136/12. i 15/15),
* Zakon o računovodstvu („Narodne novine“, broj 78/15., 134/15., 120/16. i 116/18),
* Pravilnik o proračunskom računovodstvu i računskom planu („Narodne novine“, 124/14., 115/15., 87/16. i 3/18.),
* Statut Općine Rakovec („Glasnik Zagrebačke županije“, broj 15/09, 9/13, 11/13 i 3/18).

Provjera praktičnog znanja sastoji se od testa računalne pismenosti koji se temelji na jednostavnijim zadacima iz područja koje uključuje: osnovna znanja korištenja računala (korištenja operativnog sustava Microsoft Windows 7), znanja i vještina upotrebe Microsoft Office paketa (obrada teksta, tablične kalkulacije), te upotrebu Interneta i elektroničke pošte.

**Postupak pisanog testiranja i provjere praktičnog znanja**

Na pisano testiranje i provjeru praktičnog znanja potrebno je donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe.

Ne postoji mogućnost naknadnog pisanog testiranja ili provjere praktičnog znanja, bez obzira na razloge koje pojedinog kandidata eventualno spriječe da pisanom testiranju i/ili provjeri praktičnog znanja pristupi u naznačeno vrijeme.

Smatra se da je kandidat koji nije pristupio pisanom testiranju i/ili provjeri praktičnog znanja povukao prijavu na oglas.

Vrijeme trajanja pisanog testiranja i provjere praktičnog znanja – 60 minuta.

Za vrijeme pisanog testiranja i provjere praktičnog znanja nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata.

Poziv za testiranje bit će objavljen najmanje 5 dana prije testiranja na web stranici (www.rakovec.hr) i oglasnoj ploči Općine Rakovec.

**Ostale upute**

Podnositelji prijava dužni su u prijavi priložiti sve priloge i podatke naznačene u natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u natječaju.

Nadalje, prijave kandidata koji ne ispunjavaju sve formalne uvijete za prijam u službu navedene u natječaju (npr. stupanj obrazovanja, propisana struka, broj godina radnog staža u struci) ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Povjerenstvo za provedbu natječaja